EkBass/fiwiki-20250220-pages-articles huggingface dataset:
Risto Nivari

Risto Johannes Nivari (sukunimi vuoteen 1933 Arola ; 25. tammikuuta 1913 Mietoinen – 19. heinäkuuta 1990 Helsinki) oli helsinkiläinen rovasti, kirkon perheterapian uranuurtaja ja aforismikirjailija. Nivari tuli ylioppilaaksi 1933 Turun suomalaisesta yhteiskoulusta. Teologian erotutkinnon hän suoritti 1938 Helsingin yliopistossa. Nivari työskenteli pappina Suomen Luterilaisessa Evankeliumiyhdistyksessä ja Kallion seurakunnassa sekä uskonnon opettajana Helsingissä. Sodan aikana Nivari toimi rintamalla sotilaspappina. Hänen kolme veljeään kaatuivat sodassa. Aimo ja Kuno Nivari kaatuivat samana päivänä talvisodan lopulla 13. helmikuuta 1940. Kolmas veli, Kosti, kaatui Itä- Karjalassa tarkka-ampujan luotiin syyskuussa 1941. Risto Nivari siunasi hänet syyskuun lopussa Mietoisten sankarihautausmaalle. Suoritettuaan Therapeia- säätiössä psykoterapeutin tutkinnon hän teki elämäntyönsä perheterapeuttina kirkon perheasiain neuvottelukeskuksessa seurakuntien perheterapian kehittäjänä ja uranuurtajana. Nivari toimi Helsingin evankelisluterilaisten seurakuntien perheasiain neuvottelukeskuksen johtajana vuodesta 1957 lähtien. Hän otti työssään rohkeasti ja näkyvästi kantaa perhepolitiikkaan. Kirjallisessa tuotannossaan Risto Nivari oli kirkollinen kapinoitsija ja pyrki jatkuvasti kyseenalaistamaan luterilaista oikeaoppisuutta. Nivari oli etsivä ja epäilevä pohdiskelija, ja hän kilpaili suomalaisen pappisaforistiikan kärkisijasta. == Teoksia == * Pienuutta piilossa : aforismeja. WSOY 1956 * Avaimella suljettu. WSOY 1965 * Murrettu sinetti : mietteitä. WSOY 1987 == Lähteet == * * Nivari Yleisradion keskusteluohjelmassa 18.3.1965 === Viitteet === Luokka:Suomen evankelis-luterilaisen kirkon papit Luokka:Suomalaiset kirjailijat Luokka:Suomalaiset psykoterapeutit Luokka:Vuonna 1913 syntyneet Luokka:Vuonna 1990 kuolleet
Pekka Ikäheimo

Pekka Ikäheimo eli Ikä-Pekka (10. maaliskuuta 1899 Pielavesi – 10. elokuuta 1991 Utajärvi) oli suomalainen agrologi, asutusneuvoja ja omakustannekirjailija. Torppariperheeseen syntynyt Ikäheimo kävi Peltosalmen maamieskoulun ja sen jälkeen Kurkijoen maanviljelysopiston valmistuen agrologiksi 1927. Ikäheimo toimi Viipurin läänin Pyhäjärvellä maanviljelijänä ja Viipurin läänin maanviljelysseuran neuvojana vuoteen 1939 saakka. Sotavuosina hän oli asutusneuvojana ja maatalousneuvojana Pihtiputaalla ja sitten sotilashallinto-osaston maatalousjohtajana ja työvoimapäällikkönä Viipurin läänissä. Sodan päätyttyä Ikäheimo muutti 1944 Utajärvelle Oulun läänin Talousseuran osapalkkaiseksi asutusneuvojaksi ja hän osti seuraavana vuonna Utajärveltä rappiotilan jonka hän kunnosti viljellen tilaa eläkepäiviinsä saakka. Ikäheimo harrasti runojen kirjoittamista sekä runonlausuntaa ja hän kirjoitti myös kronikoita erilaisiin juhlatilaisuuksiin. Jäätyään eläkkeelle hän alkoi julkaista usein uskonnollis-filosofisia omakustannekirjoja joita hän sitten itse kiersi myymässä. == Teoksia == * Vakavaa hymyä. Tekijä, Utajärvi 1972 * Meitä viijään ; kirj. Ikä-Pekka. Tekijä, Oulu 1973 * Palapeli : runoa, proosaa ja ajatelmia uskon ja elämän palapelistä. Omakustanne, Utajärvi 1974 * Marimba ja seitsemän perkelettä : romaani. Tekijä, Utajärvi 1975 * Pyhät pihlajat pihalla : uskontokriittinen tutkielma. P. Ikäheimo, Utajärvi 1977 * Rakastan elämää. P. Ikäheimo, Utajärvi 1979 * Uusi ylösnousemus kristikunnalle : uskonto- ja elämänkatsomuskriittinen tutkielma ja puheenvuoro. P. Ikäheimo, Utajärvi 1982 * Väkevä sanoma rauhan puolesta. P. Ikäheimo, Utajärvi 1982 * Taistelu totuudesta : taistelu elämästä ja kuolemasta. P. Ikäheimo, Utajärvi 1988 * Sinun äänesi : runoja ja kronikoita kaikenlaisiin tilaisuuksiin. P. Ikäheimo, Utajärvi 1984, lisäpainos 1989 == Lähteet == * * Kirjastovirman henkilögalleria : Pekka Ikäheimo Luokka:Suomalaiset kirjailijat Luokka:Vuonna 1899 syntyneet Luokka:Vuonna 1991 kuolleet
László Gellér

László Gellér (s. 5. elokuuta 1944 Tótkomlós, Békés) on unkarilainen mäkihyppääjä. Hän edusti aktiiviurallaan Budapest Honvéd -seuraa. Gellér sijoittui Innsbruckin olympialaisissa 1964 normaalimäessä 42:nneksi ja suurmäessä 34:nneksi. Grenoblessa 1968 hän oli normaalimäessä 34:s ja suurmäessä 19:s. Hän osallistui Keski-Euroopan mäkiviikolle vuodenvaihteesta 1961–1962 vuodenvaihteeseen 1971–1972. Hän sijoittui yhdeksänneksi Bischofshofenissa 1968 ja 16:nneksi Innsbruckissa 1964. Myös hänen veljensä Mihály Gellér on olympiatason mäkihyppääjä. == Lähteet == Luokka:Unkarilaiset mäkihyppääjät Luokka:Vuonna 1944 syntyneet Luokka:Elävät henkilöt
Yksin kaikkia vastaan

Yksin kaikkia vastaan (The Power of One) on vuonna 1992 ensi-iltansa saanut draamaelokuva, joka perustuu Bryce Courtenayn samannimiseen romaaniin. Elokuvan pääosia esittävät Stephen Dorff, Armin Mueller-Stahl, John Gielgud, Morgan Freeman, Daniel Craig, Fay Masterson ja Clive Russell. Elokuvan on ohjannut John G. Avildsen. Elokuva voitti Political Film Society -palkinnon vuonna 1993. 1930-luvun Etelä-Afrikkaan sijoittuvassa tarinassa brittipoika varttuu imperiumin kasvatista rotujen tasa-arvon kannattajaksi. ==Arvioita== Video-oppaassa vuodelta 1994 Olavi Similä kirjoittaa elokuvan hyödyntävän kliseisiä aineksiaan esimerkillisen jäntevästi ja toimivasti. Hän antaa visuaalisesti upeana ja ajatuksia herättävänä pitämälleen draamalle neljä tähteä viidestä, mikä vastaa sanallista arviota ”erinomainen”. VideoHound’s Golden Movie Retriever taas sanoo hyvien näyttelijöiden menevän hukkaan tässä saarnaavassa ja stereotyyppisessä tuotoksessa. Se antaa elokuvalle kaksi tähteä neljästä.The Power of One, VideoHound’s Golden Movie Retriever. Gale, 2008. Haettu 15.11.2016 palvelusta HighBeam Research (vaatii tilauksen). ==Lähteet== Luokka:Yhdysvaltalaiset draamaelokuvat Luokka:Vuoden 1992 yhdysvaltalaiset elokuvat Luokka:John G. Avildsenin ohjaamat elokuvat Luokka:Yhdysvaltalaiset romaaneihin perustuvat elokuvat
Stratfor

Strategic Forecasting, Inc., yleisesti tunnettu lyhenteellä STRATFOR, on yksityinen, yhdysvaltalainen tiedusteluyhtiö. Yhtiötä on kutsuttu myös nimellä "The Shadow CIA" - Varjo-CIA. Stratforin perusti George Friedman 1996 Austinissa Texasissa. Stratfor tuottaa asiakkailleen tausta-aineistoa turvallisuuden arviointiin. Yhtiö julkaisee lisäksi uutiskirjeitä ja -videoita, jotka on tarkoitettu suurelle yleisölle. Stratfor on poliittisesti ja ideologisesti sitoutumaton. ==2011 verkkohyökkäys== Joulukuussa 2011 yhtiön verkkosivut joutuivat laajasti uutisoidun hyökkäyksen kohteeksi, jossa sivuilta varastettiin sekä asiakas- että luottokorttitietoja. ==Lähteet== ==Aiheesta muualla== * Stratforin kotisivut Luokka:Tiedustelu
Scott Harrington

Scott Harrington (s. 10. maaliskuuta 1993 Kingston, Ontario, Kanada) on kanadalainen jääkiekkoilija, pelipaikaltaan puolustaja. Hän edustaa AHL- joukkue Springfield Thunderbirdsia. Harrington on Pittsburgh Penguinsin toisen kierroksen varaus vuoden 2011 NHL:n varaustilaisuudesta. Helmikuussa 2023 Sharks kauppasi Harringtonin, Timo Meierin, Santeri Hatakan, Timur Ibragimovin, Zachary Emondin ja viidennen kierroksen varausvuoron vuoden 2024 varaustilaisuudessa New Jersey Devilsiin vaihdossa Fabian Zetterlundiin, Andreas Johnsoniin, Shakir Mukhamadulliniin, Nikita Okhotjukiin, ensimmäisen kierroksen varausvuoroon vuoden 2023 varaustilaisuudessa, toisen kierroksen varausvuoroon vuoden 2024 varaustilaisuudessa ja seitsemännen kierroksen varausvuoroon vuoden 2024 varaustilaisuudessa. https://www.sportsnet.ca/nhl/article/devils-acquire-forward-timo-meier-from- sharks/ Siirron jälkeen Devils asetti hänet waiwers-listalle josta Anaheim Ducks poimi hänet joukkueeseensa. https://www.tsn.ca/nhl/anaheim-ducks-claim- d-scott-harrington-from-devils-pittsburgh-penguins-waive-two-1.1924895 ==Lähteet== * * === Viitteet === Luokka:Kanadalaiset jääkiekkoilijat Luokka:Anaheim Ducksin pelaajat Luokka:Pittsburgh Penguinsin varaamat pelaajat Luokka:New Jersey Devilsin pelaajat Luokka:Vuonna 1993 syntyneet Luokka:Elävät henkilöt
Ryan Murray

Ryan Murray (s. 27. syyskuuta 1993 White City, Saskatchewan) on kanadalainen jääkiekkoilija, pelipaikaltaan puolustaja. Hän pelaa NHL-seura Edmonton Oilersissa. Columbus Blue Jackets varasi hänet varaustilaisuuden toisena pelaajana vuonna 2012. Columbus nosti Murrayn pelaajakokoonpanoonsa kaudella 2013–2014. Hän teki NHL-uransa ensimmäisen maalin Toronto Maple Leafsia vastaan 25. lokakuuta 2013. Murray pelasi juniorivuosinaan WHL-joukkue Everett Silvertipsissa. Murray sai alavartalovamman (polvi) 3. maaliskuuta 2014 ottelussa Toronto Maple Leafsia vastaan. Hän joutui jättämään ensimmäisen erän kesken, eikä palannut otteluun. Tulokaskaudellaan Murray teki 66:ssa ottelussa 4 maalia ja syötti 17, yhteensä 21 pistettä. Lokakuussa 2020 Blue Jackets kauppasi Murrayn New Jersey Devilsiin vaihdossa viidennen kierroksen varausvuoroon vuoden 2021 varaustilaisuudessa. https://www.sportsnet.ca/nhl/article/blue-jackets-trade-defenceman-ryan- murray-devils-draft-pick/ Heinäkuussa 2021 Murray teki vapaana agenttina yksivuotisen sopimuksen Colorado Avalanchen kanssa. https://www.nhl.com/news/avalanche-ryan-murray-one-year- contract/c-325896296?tid=281072352 Syyskuussa 2022 Murray teki vapaana agenttina Edmonton Oilersin kanssa yksivuotisen ja 750 000 dollarin arvoisen sopimuksen.https://www.tsn.ca/edmonton-oilers-ryan-murray-one-year- deal-1.1843919 Murray oli voittamassa maailmanmestaruutta Kanadan maajoukkueessa MM-kilpailuissa 2016. == Tilastot == 2009–2010 Everett Silvertips WHL 52 5 22 27 31 7 2 5 7 2 U18 6 0 0 0 2 2010–2011 Everett Silvertips WHL 70 6 40 46 45 4 1 2 3 4 U18 7 3 7 10 6 2011–2012 Everett Silvertips WHL 46 9 22 31 31 4 3 2 5 0 JMM 6 0 3 3 0 MM 6 0 0 0 0 2012–2013 Everett Silvertips WHL 23 2 15 17 14 – – – – – 2013–2014 Columbus Blue Jackets NHL 66 4 17 21 10 5 0 1 1 0 2014–2015 Columbus Blue Jackets NHL 12 1 2 3 8 – – – – – 2015–2016 Columbus Blue Jackets NHL 82 4 21 25 40 – – – – – MM 10 0 5 5 0 2016–2017 Columbus Blue Jackets NHL 60 2 9 11 24 – – – – – WCup 3 0 0 0 0 2017–2018 Columbus Blue Jackets NHL 44 1 11 12 8 6 0 1 1 2 MM 10 0 1 1 4 Cleveland Monsters AHL 1 1 0 1 0 – – – – – 2018–2019 Columbus Blue Jackets NHL 56 1 28 29 10 – – – – – 2019–2020 Columbus Blue Jackets NHL 27 2 7 9 4 9 1 0 1 2 2020–2021 New Jersey Devils NHL 48 0 14 14 8 – – – – – 2021–2022 Colorado Avalanche NHL 37 0 4 4 2 – – – – – 2022–2023 Edmonton Oilers NHL 13 0 3 3 4 – – – – – Bakersfield Condors AHL 2 0 0 0 0 – – – – – 10 kautta yhteensä NHL 445 15 116 131 118 20 1 2 3 4 ==Lähteet== * * ===Viitteet=== Luokka:Kanadalaiset jääkiekkoilijat Luokka:Jääkiekon maailmanmestarit Luokka:Edmonton Oilersin pelaajat Luokka:Columbus Blue Jacketsin varaamat pelaajat Luokka:Vuonna 1993 syntyneet Luokka:Elävät henkilöt
Mark Pysyk

Mark Pysyk (s. 11. tammikuuta 1992 Sherwood Park, Alberta, Kanada) on kanadalainen jääkiekkoilija, pelipaikaltaan puolustaja. Hän edustaa SM- liigajoukkue SaiPaa. ==Ura== Pysyk pelasi vuodet 2008–2012 WHL-seura Edmonton Oil Kingsissa. Kaksi viimeistä kautta hän toimi myös joukkueen kapteenina. Kaudeksi 2012–2013 Pysyk siirtyi NHL-seura Buffalo Sabresin organisaatioon. Hän aloitti kauden AHL-seura Rochester Americansissa, mutta maaliskuussa 2013 hänet nostettiin loppukauden ajaksi NHL:ään. Pysyk pelasi vuosina 2013–2022 NHL:ssä 521 runkosarjaottelua. Syyskuussa 2024 Pysyk siirtyi koesopimuksella Anaheim Ducksiin, mutta lokakuussa hänet vapautettiin. Marraskuussa 2024 Pysyk siirtyi loppukauden 2024–2025 sopimuksella SM-liigajoukkue SaiPaan. Pysyk teki liigauransa avausmaalin 18.joulukuuta 2024 vieraissa Pelicansia vastaan. ==Lähteet== * * === Viitteet === Luokka:Kanadalaiset jääkiekkoilijat Luokka:Saimaan Pallon pelaajat Luokka:Buffalo Sabresin varaamat pelaajat Luokka:Vuonna 1992 syntyneet Luokka:Elävät henkilöt
Michaël Bournival

Michaël Bournival (s. 31. toukokuuta 1992 Shawinigan, Quebec, Kanada) on entinen kanadalainen jääkiekkoilija, pelipaikaltaan keskushyökkääjä. Bournival on Colorado Avalanchen kolmannen kierroksen varaus vuodelta 2010. Hänet vaihdettiin saman vuoden marraskuussa Montreal Canadiensiin, vaihdossa puolustaja Ryan O'Byrneen. Kesäkuussa 2019 Bournival ilmoitti lopettavansa uransa. ==Lähteet== * * Luokka:Kanadalaiset jääkiekkoilijat Luokka:Colorado Avalanchen varaamat pelaajat Luokka:Vuonna 1992 syntyneet Luokka:Elävät henkilöt
Brendan Gallagher

Brendan Gallagher (s. 6. toukokuuta 1992 Edmonton, Alberta, Kanada) on kanadalainen jääkiekkoilija, pelipaikaltaan laitahyökkääjä. Hän pelaa NHL- joukkue Montreal Canadiensissa. ==Ura== Gallagher pelasi kaudet 2008–2012 WHL- joukkue Vancouver Giantsissa. Kaudeksi 2012–2013 hän siirtyi NHL-joukkue Montreal Canadiensiin, mutta aloitti kauden AHL-joukkue Hamilton Bulldogsissa. Gallagher voitti MM-kultaa Kanadan maajoukkueessa 2016. Lokakuussa 2020 Gallagher teki Canadiensin kanssa kuusivuotisen ja yhteensä 39 miljoonan dollarin arvoisen sopimuksen. Sopimus astuu voimaan kun Gallagherin edellinen sopimus päättyy kauden 2020-2021 jälkeen. https://www.sportsnet.ca/nhl/article/canadiens-sign-forward-brendan-gallagher- six-year-39m-deal/ ==Lähteet== * * ===Viitteet=== Luokka:Kanadalaiset jääkiekkoilijat Luokka:Jääkiekon maailmanmestarit Luokka:Montreal Canadiensin pelaajat Luokka:Montreal Canadiensin varaamat pelaajat Luokka:Vuonna 1992 syntyneet Luokka:Elävät henkilöt
Freddie Hamilton

Freddie Hamilton (s. 1. tammikuuta 1992 Toronto, Ontario, Kanada) on kanadalainen jääkiekkoilija, pelipaikaltaan laitahyökkääjä. Hän edustaa NHL:ssä pelaavaa Calgary Flamesia. San Jose Sharks varasi Hamiltonin vuonna 2010. Hän pelasi vuosina 2008–2012 OHL-joukkue Niagara IceDogsissa. == Tilastot == 2008–2009 Niagara IceDogs OHL 65 10 18 28 8 12 2 2 4 4 2009–2010 Niagara IceDogs OHL 64 25 30 55 12 5 1 1 2 6 U18 MM 6 1 5 6 0 2010–2011 Niagara IceDogs OHL 68 38 45 83 20 14 4 10 14 4 2011–2012 Niagara IceDogs OHL 61 35 51 86 31 20 7 17 24 9 U20 MM 6 1 6 7 2 2012–2013 Worcester Sharks AHL 76 13 13 26 16 - - - - - 2013–2014 San Jose Sharks NHL 11 0 0 0 2 - - - - - Worcester Sharks AHL 64 22 21 43 6 - - - - - 2014–2015 San Jose Sharks NHL 1 0 0 0 0 - - - - - Worcester Sharks AHL 52 9 21 30 12 - - - - - Colorado Avalanche NHL 17 1 0 1 0 - - - - - Lake Erie Monsters AHL 5 2 2 4 0 - - - - - 2015–2016 Calgary Flames NHL 4 1 1 2 0 - - - - - Stockton Heat AHL 62 18 25 43 24 - - - - - 2016–2017 Calgary Flames NHL 26 2 0 2 8 1 0 0 0 0 2017–2018 Calgary Flames NHL 8 0 1 1 2 - - - - - Arizona Coyotes NHL 8 0 0 0 0 - - - - - 5 kautta yhteensä NHL 75 4 2 6 12 1 0 0 0 0 == Lähteet == * * Luokka:Kanadalaiset jääkiekkoilijat Luokka:San Jose Sharksin varaamat pelaajat Luokka:Vuonna 1992 syntyneet Luokka:Elävät henkilöt
Boone Jenner

Boone Jenner (s. 15. kesäkuuta 1993 Dorchester, Ontario) on kanadalainen jääkiekkoilija, pelipaikaltaan laitahyökkääjä. Hän pelaa NHL-joukkue Columbus Blue Jacketsissa, joka varasi Jennerin vuonna 2011. Jenner pelasi neljä kautta (2009–2013) Ontario Hockey Leaguen Oshawa Generals -joukkueessa, jossa hän saavutti 111 maalia ja 135 syöttöä 227:ssä pelatussa ottelussa. Blue Jackets nosti Jennerin joukkueeseen kaudeksi 2013–2014 hyvin menneen harjoituskauden ansiosta. Jenner teki ensimmäisen ja toisen maalinsa NHL:ssä Montreal Canadiensia vastaan 17. lokakuuta 2013. Hän oli koko kauden Blue Jacketsin joukkueessa pelaten 72 peliä, joissa teki 16 maalia ja antoi 13 maaliin johtanutta syöttöä. Jenner löysi kemiaa Nathan Hortonin ja Ryan Johansenin kanssa pelaten pääosin heidän kanssaan samassa ketjussa. Kaudella 2015–2016 Jenner teki runkosarjassa tehot 30+19=49 ja oli Columbus Blue Jacketsin kolmanneksi paras pistemies.2015–2016 Columbus Blue Jackets Player Stats Kevään MM-kilpailuissa hän voitti kultaa Kanadan joukkueessa. Heinäkuussa 2021 Jenner teki nelivuotisen ja arvoltaan 15 miljoonan dollarin jatkosopimuksen Blue Jacketsin kanssa.https://www.sportsnet.ca/nhl/article/blue-jackets- jenner-agree-four-year-15-million-contract-extension/ == Tilastot == 2009–2010 Oshawa Generals OHL 65 19 30 49 91 – – – – – 2010–2011 Oshawa Generals OHL 63 25 41 66 57 10 7 5 12 14 2011–2012 Oshawa Generals OHL 43 22 27 49 59 6 4 7 11 10 WJC 3 0 0 0 2 Springfield Falcons AHL 5 1 0 1 2 – – – – – 2012–2013 Oshawa Generals OHL 56 45 37 82 58 9 2 6 8 8 WJC 3 0 0 0 2 Springfield Falcons AHL 5 3 1 4 0 8 2 3 5 8 2013–2014 Columbus Blue Jackets NHL 72 16 13 29 45 6 3 2 5 4 2014–2015 Columbus Blue Jackets NHL 31 9 8 17 12 – – – – – 2015–2016 Columbus Blue Jackets NHL 82 30 19 49 77 – – – – – MM 10 2 2 4 4 2016–2017 Columbus Blue Jackets NHL 82 18 16 34 52 5 2 1 3 14 2017–2018 Columbus Blue Jackets NHL 75 13 19 32 39 6 1 2 3 4 2018–2019 Columbus Blue Jackets NHL 77 16 22 38 42 10 1 2 3 2 2019–2020 Columbus Blue Jackets NHL 70 11 13 24 36 10 1 0 1 4 2020–2021 Columbus Blue Jackets NHL 41 8 9 17 6 – – – – – 2021–2022 Columbus Blue Jackets NHL 59 23 21 44 22 – – – – – 2022–2023 Columbus Blue Jackets NHL 68 26 19 45 51 – – – – – 2023–2024 Columbus Blue Jackets NHL 58 22 13 35 28 – – – – – 11 kautta yhteensä NHL 715 192 172 364 410 37 8 7 15 28 4 kautta yhteensä OHL 227 111 135 246 265 25 13 18 31 32 ==Lähteet== * * *http://bluejackets.nhl.com/club/player.htm?id=8476432 === Viitteet === Luokka:Kanadalaiset jääkiekkoilijat Luokka:Jääkiekon maailmanmestarit Luokka:Columbus Blue Jacketsin pelaajat Luokka:Columbus Blue Jacketsin varaamat pelaajat Luokka:Vuonna 1993 syntyneet Luokka:Elävät henkilöt
Brampton Battalion

Brampton Battalion oli kanadalainen jääkiekkoseura, joka pelasi Ontarion junioriliigan Itäisen konferenssin keskidivisioonassa. Luokka:Kanadalaiset jääkiekkoseurat Luokka:Entiset jääkiekkoseurat
Linda Maria Baros

Linda Maria Baros ( 6. elokuuta 1981) on ranskalainen ja romanialainen runoilija, esseisti ja kääntäjä. Hänen runojaan on käännetty yli 25 kielelle. == Lähteet == Luokka:Ranskalaiset kirjailijat Luokka:Ranskalaiset runoilijat Luokka:Ranskalaiset esseistit Luokka:Ranskalaiset kääntäjät Luokka:Romanialaiset kirjailijat Luokka:Romanialaiset runoilijat Luokka:Romanialaiset kääntäjät Luokka:Vuonna 1981 syntyneet Luokka:Elävät henkilöt
Michael Gwisdek

Michael Gwisdek (14. tammikuuta 1942 Berliini – 22. syyskuuta 2020Schauspieler Michael Gwisdek gestorben ) oli saksalainen näyttelijä ja elokuvaohjaaja. Hän on työskennellyt Deutsches Theaterissa ja monissa elokuvissa ohjaajana tai näyttelijänä. Gwisdek näytteli uransa alkuvaiheissa teatterissa ja elokuvien sivurooleissa. Berliinin Volksbühne-teatterissa hän näytteli vuodesta 1973 alkaen. Anna Seghersin elokuvassa Die Toten bleiben jung (1968) hän oli SS- upseeri. Komediallisten roolien ansiosta Gwisdek alkoi saada enemmän elokuvia. Itä-Saksan sensuurikoneisto ei antanut kiitosta elokuvista Dein unbekannter Bruder (1982) eikä Olle Henry (1983). Yleisö oli kuitenkin niistä mielissään, koska ne kritisoivat DDR:n hallintoa. Gwisdekin ensimmäinen elokuvaohjaus oli vuonna 1988 ensi-iltansa saanut Treffen in Travers. Gwisdek näytteli siinä vaimonsa Corinna Harfouchin kanssa päärooleja. Muurin murtumisen jälkeen hän oli mukana useassa saksalaisessa tuotannossa. Elokuvasta Nachtgestalten hänet palkittiin Berliinin elokuvajuhlien Hopeisella karhulla. Sen jälkeen Gwisdek näytteli muun muassa elokuvissa Goodbye Lenin, Herr Lehmann ja Oh Boy. Televisiossa hän esiintyi muun muassa televisiosarjoissa Rikospaikalla ja Donna Leon. == Valikoitu filmografia == * Haukan jälki (1968) * Ärztinnen (1984) * Goodbye Lenin (2003) * Paholaisen arkkitehti – Hitler & Speer (2005) * Berliinin ihme (2008) == Lähteet == == Aiheesta muualla == * * Luokka:Saksalaiset näyttelijät Luokka:Saksalaiset elokuvaohjaajat Luokka:Vuonna 1942 syntyneet Luokka:Vuonna 2020 kuolleet
Satapäiväinen keisarikunta

Satapäiväinen keisarikunta () eli Napoleonin sata päivää oli Ranskan historiassa ajanjakso, jolloin Elban saarelle syrjäytetty Napoléon Bonaparte palasi Ranskan valtaistuimelle noin sadaksi päiväksiPieni tietosanakirja, artikkeli Napoleon 1\. maaliskuuta – 22. kesäkuuta 1815. Napoleon syrjäytti senaatin valitseman mutta epäsuositun Ludvig XVIII:n ja aloitti valtakunnan jälleenrakentamisen. Hän joutui kuitenkin luopumaan vallasta, ja hänet karkotettiin St. Helenalle hävityn Waterloon taistelun jälkeen, sillä britit halusivat Napoleonista eroon. ==Lähteet== Luokka:Ranskan monarkiat Luokka:Napoleonin sodat Luokka:Napoleon Luokka:1815 Luokka:Seulonnan keskeiset artikkelit
Paphiopedilum tranlienianum

Paphiopedilum tranlienianum on vietnamilainen, venuksenkenkiin kuuluva kämmekkälaji. ==Historia== P. tranlienianumin kuvasivat Gruss ja Werner vuonna 1998 julkaisussa Caseiana. Laji nimettiin sitä ensi kerran Vietnamin ulkopuolelle vieneen Tran Ngo Lienin mukaan. ==Kuvaus== P. tranlienianum on pienehkö, usein ryppäittäin kasvava venuksenkenkä. Jopa 18 cm pitkiä ja 2 cm leveitä lehtiä on kolmesta kuuteen kappaletta. Väritys on päältä kiiltävä vihreä valkoisin reunoin, alta vaaleanvihreä. Kukkavana on 7-15 cm pitkä, lyhyen ja tiheän kellanruskean nukan peittämä, ja väriltään kirkkaan vihreä. Kukkavanan kärkeen kehittyy yksi, harvoin kaksi kukkaa. Kukka on 5-6 cm leveä ja 5-7 cm korkea. Laji kukkii syyskuusta marraskuuhun. ==Elinympäristö ja hoito== P. tranlienianum kasvaa puolivarjossa kalkkipitoisten vuorten rinteillä ja kielekkeillä humuksen täyttämissä syvännekohdissa 400-750 metrin korkeudella. Lajin luontainen levinneisyysalue sijoittuu Pohjois-Vietnamiin. Alueen lämpötila vaihtelee 12 ja 25 celsiusasteen välillä. Ilmasto on talvisin kuiva, kesäisin kostea. == Lähteet == tranlienianum Luokka:Uhanalaiset kasvit
Paphiopedilum spicerianum

Paphiopedilum spicerianum on itäaasialainen venuksenkenkiin kuuluva kämmekkälaji. ==Historia== P. spicerianumin kuvasivat Masters ja T. Moore vuonna 1879 julkaisussa Gardener's Chronicle. Laji nimettiin sitä ensi kerran Euroopassa kukittaneiden herra ja Lady Spicerin mukaan. ==Kuvaus== P. spicerianum on pienehkö venuksenkenkä. 15-30 cm pitkiä ja 3-6 cm leveitä lehtiä on neljästä viiteen kappaletta. Väritys on päältä kiiltävä tummanvihreä, alta tyvestä violettipilkullinen. Kukkavana on 8-22 cm pitkä, lyhyen ja pehmeän nukan harvakseltaan peittämä. Kukkavanan kärkeen kehittyy yksi, harvoin kaksi kukkaa. Kukka on 5-7 cm leveä. Laji kukkii toukokuusta kesäkuuhun. ==Elinympäristö ja hoito== P. spicerianum kasvaa puolivarjossa kalkkipitoisten kallioniemekkeiden painaumissa jokien lähistöllä 300-1300 metrin korkeudella. Lajin luontainen levinneisyysalue sijoittuu itäisimpään Intiaan ja Pohjois-Myanmariin. Alueen lämpötila vaihtelee 13 ja 24 celsiusasteen välillä. Ilmasto on talvisin kuiva, kesäisin kostea. == Lähteet == spicerianum Luokka:Uhanalaiset kasvit
Maria Kilpi

Maria Kilpi (s. 1979) on suomalainen dramaturgi. Hän on sekä kirjoittanut omia tekstejä että dramatisoinut muiden tekstejä. Hän on ollut myös perustamassa näytelmäkirjailijayhteisö Tekstiä (nyk. Pohjateksti). Kilpi on valmistunut dramaturgiksi Teatterikorkeakoulusta. Maria Kilven tunnetuin teos on näytelmä Harmin paikka (2007). Se hyväksyttiin Berliinin Theatertreffenin Stückemarkt- teatterikatselmukseen, jossa se valittiin katselmuksen parhaaksi näytelmäksi. Näytelmä on tämän jälkeen esitetty Berliinissä Maxim-Gorki-teatterissa, Wienin Burgtheaterissa ja Suomen Kansallisteatterissa. Kilpi nimitettiin Taideyliopiston Teatterikorkeakouluun dramaturgian lehtoriksi ajalle 1.8.2015 – 31.7.2020. == Dramatisointeja == *Jorma Ojaharju: Valkoinen kaupunki, Vaasan kaupunginteatteri, 2011 *Risto Isomäki: Sarasvatin hiekkaa, Espoon kaupunginteatteri, 2012 * Ei maar ny loppu löhöily, Turun kaupunginteatteri, Sopukka, 2012 == Lähteet == == Aiheesta muualla == * * Luokka:Suomalaiset dramaturgit Luokka:Suomalaiset näytelmäkirjailijat Luokka:Elävät henkilöt Luokka:Vuonna 1979 syntyneet
Luota minuun (vuoden 1989 elokuva)

Luota minuun (engl. Lean on Me) on vuonna 1989 kuvattu draamaelokuva, joka perustuu löyhästi Joe Louis Clarkin tarinaan newjerseyläisen Eastside-lukion rehtorina. Elokuvan pääosia esittävät Morgan Freeman, Beverly Todd, Alan North, Robert Guillaume, Ethan Phillips, Lynne Thigpen, Michael Beach, Sandra Reaves-Phillips ja Tony Todd. Elokuvan on ohjannut John G. Avildsen. Elokuva tuotti maailmanlaajuisesti yli 30 miljoonaa dollaria ja voitti kaksi NAACP Image Award -palkintoa. Video-oppaassa vuodelta 1994 Bello Romano piti Morgan Freemanin roolisuoritusta elokuvan parhaana antina ja antoi elokuvalle kolme tähteä viidestä, mikä vastaa sanallista arviota ”hyvä”. == Lähteet == == Aiheesta muualla == * * * Luokka:Yhdysvaltalaiset draamaelokuvat Luokka:Tositapahtumiin perustuvat elokuvat Luokka:Vuoden 1989 yhdysvaltalaiset elokuvat Luokka:John G. Avildsenin ohjaamat elokuvat Luokka:Elokuvat koulusta ja koulutuksesta
Hustler (täsmennyssivu)

Hustler voi viitata muun muassa seuraaviin: * Hustler, yhdysvaltalainen pornolehti * Hustler, videopeli vuodelta 1983 *B-58 Hustler, yhdysvaltalainen pommikone *Hillman Hustler, automalli *Suurkaupungin hait (), yhdysvaltalainen draamaelokuva.
Framlinghamin linna

Framlinghamin linna sijaitsee Framlinghamin kauppalassa Englannissa. Kuningas Henrik II tuhosi paikalla olleen linnoituksen kukistaessaan kapinan. Norfolkin jaarli Roger Bigod rakennutti uuden linnan, joka aikanaan oli erikoinen, koska siinä ei ollut sydänlinnaa vaan linnan puolustus koostui kolmestatoista muurin yhdistämästä tornista. Juhana Maaton onnistui valtaamaan linnan lyhyen piirityksen jälkeen vuonna 1216. Nykyään linnalla on Scheduled Ancient Monument -suojeluluokitus, sen omistaa English HeritageAlexander, s. 1 ja se on turistikohteena. ==Historia== Ennen nykyistä rakennusta paikalla on varmasti ollut linna, joka purettiin rangaistuksena kapinasta. Tämän linnan tarkkaa rakennusajankohtaa ei tiedetä, mutta 1000-luvun loppua pidetään mahdollisena.Alexander, s. 17 Nykyisen torneilla vahvistetusta kehämuurista ja sisäpihasta koostuvan linnan rakennustöiden arvioidaan alkaneen noin 1190. Roger Bigod oli yksi Juhana Maattoman päävastustajista ensimmäisessä paronien sodassa. Kuningas Juhana valtasi vähäistä vastarintaa tehneen linnan maaliskuussa 1216.Ridgard, s. 3 Kuningas Edvard II lahjoitti linnan velipuolelleen Thomas de Brothertonille vuonna 1312. Sen peri useiden vaiheiden kautta kreivitär Margaret Brotherton ja hänen jälkeensä Mowbrayn suku, jonka viimeisen edustajan kuoltua ilman miespuolista jälkeläistä vuonna 1476 tuli Howardin suvusta Framlinghamin omistajia ja Norfolkin herttuoita. Ensimmäinen herttua John Howard kaatui Bosworthin taistelussa ja hänen vanhin poikansa Thomas otettiin vangiksi. Hän ehti kuitenkin korjata linnaa.Ridgard, s. 4–6 Nostosilta korvattiin nykyisellä sillalla vuosien 1524–1547 välisenä aikana, jolloin linnaa myös modernisoitiin. Tällöin rakennettiin koristeellisia savupiippuja, uusia ikkunoita ja toinen silta sisemmän vallihaudan yli.Alexander, s. 21 Pembroke College luovutti linnan hallinnan Commissioners of Works -virastolle. Toisen maailmansodan aikana linnan lähelle rakennettiin bunkkeri. ==Arkkitehtuuri== Ulkomuuri on linnan eteläpuolella ja sen päällä oli puuaita, mutta vain maarakennus on enää jäljellä. Sisäpihan muodostaa 10 metriä korkea ja 2 metriä paksu kurtiinimuuri. Ajan tavan mukaisesti kuorin piti osoittaa itää kohti, minkä vuoksi alttari sijoitettiin itämuurin torniinPounds, s. 240. Framlinghamin kaltaisissa vallihautalinnoissa vettä käytetään paljon enemmän kuin olisi tarpeellista puolustuksen näkökulmasta, koska vesimassoilla halutaan vaikuttaa mielikuviin maiseman välityksellä.Plowman 2005, s. 44 Onkin arveltu, että linnan rakentamisessa on puolustusta enemmän ajateltu vaikuttavaa julkisivua ja hyviä näköaloja. Sen ulkomuurit ovat sisämuureja korkeammalla ja ne jättävät pohjoissivustan avoimeksi. Länsireuna on sen sijaan hyvin varustettu, vaikka pinnanmuotojenkin puolesta se on paras puolustussuunta.Alexander, s. 24 ==Lähteet== * * * * ===Viitteet=== == Aiheesta muualla == Luokka:Grade I -luokan rakennukset Suffolkissa Luokka:Suffolkin linnat
Fröken Julie (ooppera)

Fröken Julie on Ilkka Kuusiston säveltämä ooppera, joka perustuu August Strindbergin näytelmään Neiti Julie. Teos kantaesitettiin Vaasassa vuonna 1994. Päärooleissa lauloivat Riitta-Maija Ahonen, Heikki Keinonen ja Anitta Ranta. Fröken Julie esitettiin Itävallan Feldkirchessä kesällä 2012. Julieta esitti mezzosopraano Maarit Aura, Jeania baritoni Gabriel Suovanen ja Kristiniä Marjukka Tepponen. Luokka:Oopperat
Jack Hogan

Jack Hogan (alun perin Richard Roland Benson nuorempi; 25. marraskuuta 1929 Chapel Hill, Pohjois-Carolina – 6. joulukuuta 2023 Bainbridge Island, Washington) oli yhdysvaltalainen näyttelijä. Hän esiintyi vuosina 1962–1967 William G. Kirbyn roolissa televisiosarjassa Combat!. Hän esiintyi paitsi televisiossa, myös elokuvissa, kuten Tom Dooley – kapinallinen ja Paratroop Command (molemmat 1959). == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1929 syntyneet Luokka:Vuonna 2023 kuolleet
Ienevon kulttuuri

Ienevon kulttuuri vaikutti Ylä-Volgalla nuoremman dryaskauden aikana ja sen jälkeen preboreaalisella kaudella, mikä tarkoittaa paleoliittisen ja mesoliittisen kauden vaihdetta. Kulttuurin tunnusmerkkinä olivat nuolenkärjet, joissa oli pitkä ruoto kiinnitystä varten (engl. tanged point). Samanlaisia kärkiä tavataan myös Federmesser-, Brommen- ja Ahrenburgin kulttuureilla.FLINT RAW MATERIAL FROM UPPER VOLGA…, 1997 Kulttuurin synty selitetään jääkauden lopun ilmastonmuutoksella. Kun jääkausi päättyi ja lämpökausi alkoi, nousi keskilämpötila toistakymmentä astetta lyhyessä ajassa. Kasvikunta reagoi leviten pohjoiseen ja luonnon ekosysteemi seurasi perässä. Koillis-Puolassa ja Valko-Venäjälle levittäytynyt läntinen paleoliittinen väestö seurasi peuralaumojen perässä pohjoiseen ja koilliseen. Äkillinen kylmeneminen niin sanotulla nuoremmalla Dryas-kaudella kuitenkin pysähdytti vaelluksen pohjoiseen ja Ylä-Volgan tienoilla kehittyi Ienevon kulttuuriksi kutsuttu pieni yhteisö. Kun Dryas-kausi päättyi uuteen lämpökauteen, muutti Ienevon väestön rinnalle etelästä vaeltavia Swidryn kulttuurin mesoliittisoituneita ryhmiä. Näitä kutsutaan Butovon kulttuuriksi, johon Ienevon väestö ilmeisesti myöhemmin sulautui. ==Asuinpaikkoja== Paleoliittisen kauden asuinpaikkoja tunnetaan (Hartzin mukaan) Volgan rannoilla ainakin 7 kappaletta ja Ienevon asuinpaikkoja 17 kappaletta. Oka-joen rannoilla paleoliittisiä asuinpaikkoja tunnetaan kaksi kappaletta, mutta Ienevon seitsemän kappaletta.Hartz, S. et al.: New AMS-dates for the Upper Volga Mesolithic and the origin of microblade technology in Europe, s. 156 (kuva) Asuinpaikalla Stanovoe-4 on Zhilin paikantanut Ienevon kulttuuriin kuuluvia esineitä. Puuesineitä ja maata ajoittamalla saatiin noin 9600 BP eli kalibroimalla noin 9000 eaa. sellaisesta kulttuurikerroksesta, jossa asuttiin noin 100 vuotta kahden Butovon kulttuurikerroksen välissä.Zaretskaya, N.E. & al.: Radiocarbon dating of wetland meso-neolithic == Lähteet == * * * === Viitteet === ==Aiheesta muualla== * Excavations of Mesolithic and Neolithic sites at Ienevo and Penkovo on Upper Volga. Directed by drs. L.V. Koltsov and D.A. Krainov, Institute of Archaeology, Moscow. Crew leader in survey on Upper Volga. 1976. Luokka:Venäjän esihistoriaLuokka:Kivikauden kulttuurit
T.R.A.X.

T.R.A.X. on vuonna 2000 kuvattu pilottijakso samannimiselle kauhu tv-sarjalle, jota ei lopulta koskaan kuvattu. Myöhemmin jakso muutettiin televisioelokuvaksi, jonka ohjasi Renny Harlin. Elokuvan pääosia esittävät Marie V. Cruz, Martin Cummins ja Kim Schraner. == Aiheesta muualla == * Luokka:Yhdysvaltalaiset televisioelokuvat Luokka:Vuoden 2000 yhdysvaltalaiset elokuvat Luokka:Renny Harlinin ohjaamat elokuvat
Väinölä (Jyväskylä)

Väinölä on kaupunginosa Jyväskylässä (aiemmin Jyväskylän maalaiskunnassa). Alueen väkiluku oli 2 238 vuoden 2020 lopussa.Jyväskylän väestö pienalueittain. Jyväskylän kaupunki. Viitattu 2.1.2022. Väinölässä sijaitsevat Komasin, Sampo Hydraulicsin ja Enermetin tehtaat. Aiemmin tehdasalueella toimivat Valmetin Jyskän tehtaat. Tehtaan ympärille syntynyt asuinalue on maakunnallisesti arvokas rakennettu kulttuuriympäristö. Tehtaiden lähistölle rakennettiin 1940-luvulla kahta eri tyyppiä olevia puisia tyyppitaloja: tyyppitalojen monenperheentaloja sekä puolitoistakerroksisia jälleenrakennuskauden kapealla vaakavuorauksella vuorattuja tyyppitaloja.Keski-Suomen ympäristökeskus: Jyväskylän maalaiskunnan kulttuuriympäristö Alueen reunalla kulkee Jyväskylä–Vaajakoski-moottoritie, joka erottaa Väinölän Jyskästä, johon Väinölän aiemmin katsottiin kuuluvan. Väinölän eteläpuolella kaupunginosa rajoittuu Haapalahteen, joka on Päijänteen lahti. Kuokkalan alueesta Väinölän erottaa Äijälänsalmi. Väinölän alueen jakavat kahteen erilliseen asuinalueeseen tehdasalue ja sen vieressä oleva Jyskänvuori. Aivan Väinölän kupeessa on Rauhalahden alue, jossa sijaitsee puutarhayritys Viherlandia sekä Rauhalahden voimalaitos. Rauhalahti on virallisessa kaupunginosajaossa osa Halssilan kaupunginosaa. ==Kuvia== == Lähteet == ==Aiheesta muualla== Luokka: Jyväskylän kaupunginosat Luokka: Jyväskylän maalaiskunta Luokka:Vaajakoski–Jyskä
Form (lehti)

Form on ruotsalainen muotoilun ja arkkitehtuurin ammattilehti, jota julkaisee Svensk Form. Se kertoo alan pohjoismaisista ilmiöistä, painopisteenä Ruotsi. Se ilmestyy kuusi kertaa vuodessa kahtena painoksena, ruotsinkielisenä ja englanninkielisenä.Form-lehti Lehti alkoi ilmestyä vuoden 2010 lopulla, kun kaksi lehteä, Forum ja Svensk Form yhdistyivät Formiksi.Form levittää myös suomalaismuotoilua, HS 30.12.2011 s. D6 == Lähteet == Luokka:Ruotsalaiset lehdet Luokka:Kulttuurilehdet
Los

Los tai LOS voi tarkoittaa seuraavia: * los, espanjan kielen monikollinen artikkeli, esiintyy muun muassa paikannimissä ** Los, Los Angelesista toisinaan käytetty lyhempi nimi * LOS, loss of signal, yhteyden tai signaalin menetys kuulennolla * LOS, Line of sight, tähtäyslinja, katso SACLOS (semi- automatic command to line of sight)
HMS Thor (1841)

HMS Thor oli Ruotsin laivaston vuonna 1841 vesillelaskettu siipirataskorvetti, joka osallistui palveluksessa olo aikanaan kahteen sotaan. == Valmistus == Alus tilattiin Karlskronan telakalta ja se laskettiin vesille 12. toukokuuta 1841. Alus otettiin palveluksen kuukautta myöhemmin 9. kesäkuuta. Alus poistettiin palveluksesta 28. lokakuuta 1887 ja se romutettiin seuraavana vuonna. Rakennustöiden aikana aluksen runkoa pidennettiin, jolloin sen uppouma kasvoi 1 068 tonniin.Hofsten, Gustaf von & Waernberg, Jan s. 90 == Palvelus == Tanskan-Preussin sodassa vuosina 1861–1862 alus kuljetti joukkoja Fynin saarelle sekä partioi Tanskan aluevesirajalla. Samoin se palveli 1864 toisen Saksan–Tanskan sodan laivasto-osaston lippulaivana Skagerrakissa ja Kattegatissa. Heinäkuussa 1867 päällikkönsä Panzarhielmin alaisuudessa Thor kuului Tukholmasta ammuntoihin lähteneeseen osastoon, jonka muut alukset olivat HMS John Ericsson, HMS Tordön ja HMS Tirfing, höyryfregatti HMS Vanadis ja Norjan laivaston monitori KNM Scorpion. Kuningas Oskar II vieraili osastossa 17. heinäkuuta, tarkasti kaikki alukset ja seurasi ammuntoja. Osasto lähti 24. heinäkuuta vara-amiraali Christian Anders Sundinin johdolla laivastovierailulle Kronstadtiin ja Helsinkiin, jonne se saapui seuraavana aamunaHufvudstadsbladet 27.7.1867. 20. kesäkuuta 1867 annetun kuninkaallisen määräyksen numero 242 mukaan osaston tuli viipyä Helsingissä viisi ja Kronstadtissa kaksitoista vuorokautta. Osasto saapui 3. elokuuta Kronstadtiin, jossa suurherttua Konstantin teki kahden ja puolen tunnin vierailun osaston aluksilla. Osasto lähti paluumatkalle 17. elokuuta.Harris, Daniel G. s. 28 == Lähteet == * * === Viitteet === Luokka:Ruotsin merivoimien korvetit
Jyskän tehtaat

Jyskän tehtaat oli Valmetin tuotantolaitosryhmä, joka sijaitsi nykyisen Väinölän kaupunginosan alueella Jyväskylässä. Tehtaisiin kuuluivat muun muassa Valmetin mittaritehdas sekä Valmetin ammustehdas, joka perustettiin 1930-luvun lopulla. Tehdasta pommitettiin paljon sotavuosina 1939–1944. Tehdasaluetta kutsutaan nykyään Jyskänlaakson yritysalueeksi. Tehdasrakennukset ovat yhä käytössä, esimerkiksi mittaritehdas on nykyään Sampo Hydraulicsin omistuksessa ja tiloissa valmistetaan Black Bruin tuotemerkillä hydraulisia radiaalimäntämoottoreita, jotka alun perin tunnettiin nimellä Sisu- nestemoottorit. Luokka:Suomen teollisuusrakennukset Luokka:Jyväskylän rakennukset ja rakennelmat
Škoda 1200

Škoda 1200 on AZNP:n vuosina 1952–1956 valmistama automalli. Autosta suunniteltiin kaksi toisistaan hiukan poikkeavaa mallia. == Aiheesta muualla == 1200 Luokka:1950-luvun autot
Isabelle Sambou

Isabelle Sambou (s. 20. lokakuuta 1980) on senegalilainen naispainin Afrikan mestari ja rantapainin maailmanmestari. Naispainissa Sambou on sijoittunut MM- kilpailuissa parhaimmillaan kahdeksanneksi vuonna 2010. Vuoden 2007 Afrikan kisoista Sambou saavutti sarjan 51 kg pronssia, ja Afrikan- mestaruuskilpailuista hän on voittanut eri painoluokissa viisi mestaruutta ja yhteensä kahdeksan mitalia. Rantapainissa Sambou voitti maailmanmestaruuden alle 70-kiloisten sarjassa vuonna 2009. == Lähteet == * Sambou, Isabelle (SEN) foeldeak.com Luokka:Senegalilaiset naispainijat Luokka:Vuonna 1980 syntyneet Luokka:Elävät henkilöt
Kyla Bremner

Kyla Bremner (s. 28. tammikuuta 1977 Powell River, Kanada) on australialainen naispainija ja Oseanian mestari. Koulutukseltaan hän on lääkäri. Bremner osallistui Pekingin kesäolympialaisiin 2008, joissa sijoittui 48 kilogramman painoluokassa 17:nneksi. MM-kilpailuissa hän on sijoittunut parhaimmillaan 13:nneksi vuonna 2001. Oseanian-mestaruuskilpailuista Bremner on voittanut neljä mestaruutta ja yhteensä seitsemän mitalia. Rantapainissa hän voitti alle 60-kiloisten sarjan Oseanian-mestaruuden vuonna 2010. == Lähteet == * Kyla Bremner Biography and Olympic Results Olympics at Sports-Reference.com * Bremner, Kyla (AUS) foeldeak.com Luokka:Australialaiset naispainijat Luokka:Vuonna 1977 syntyneet Luokka:Elävät henkilöt
HMS Vanadis (1862)

HMS Vanadis oli Ruotsin laivaston vuonna 1862 vesillelaskettu täystakiloitu höyryfregatti. Alus oli samalla ainoa Ruotsin merivoimien höyryfregatti. == Valmistus == Alus tilattiin Karlskronan telakalta ja se laskettiin vesille 30. huhtikuuta 1862. Alus otettiin palveluksen 6. elokuuta.Hofsten, Gustaf von & Waernberg, Jan s. 88 Alus oli kolmimastoinen ja sen purjepinta-ala oli 1 643 neliömetriä. == Palvelus == Alus poistettiin palveluksesta 22. joulukuuta 1893. == Lähteet == * * === Viitteet === Luokka:Ruotsin merivoimien fregatit
Lemonade Mouth

Lemonade Mouth on Disney Channelin tuottama, vuonna 2011 ilmestynyt musikaalinen draamaelokuva, joka perustuu Mark Peter Hughesin samannimiseen kirjaan vuodelta 2007. Elokuvassa esiintyvät muun muassa Bridgit Mendler, Adam Hicks, Naomi Scott, Blake Michael ja Hayley Kiyoko. Siinä esitettyjä lauluja ovat esimerkiksi ”Somebody”, ”Turn Up the Music”, ”Breakthrough” ja ”Determinate”. Elokuva saattaa saada jatko-osan. == Aiheesta muualla == * Luokka:Disney Channelin elokuvat Luokka:Vuoden 2011 yhdysvaltalaiset elokuvat Luokka:Yhdysvaltalaiset romaaneihin perustuvat elokuvat
Thị Lụa Nguyễn

Thị Lụa Nguyễn (s. 24. heinäkuuta 1991) on vietnamilainen naispainija. MM- kilpailuissa Nguyễn on sijoittunut parhaimmillaan viidenneksi vuonna 2009, jolloin hän hävisi pronssiottelussa pohjoiskorealaiselle So Sim-hyangille. Vuoden 2010 Aasian kisoissa hän saavutti hopeaa hävittyään jälleen Solle. Aasian-mestaruuskilpailusta Nguyễnillä on yksi hopeamitali ja kaksi pronssimitalia. == Lähteet == * Nguyen, Thi Lua (VIE) foeldeak.com Luokka:Vietnamilaiset naispainijat Luokka:Vuonna 1991 syntyneet Luokka:Elävät henkilöt
SMS Magdeburg (1911)

SMS Magdeburg oli Saksan keisarikunnan laivaston Magdeburg-luokan kevyt risteilijä ensimmäisessä maailmansodassa. == Valmistus == Alus tilattiin AG Weseriltä Bremenistä osana vuosien 1908-1909 laivasto-ohjelmaa ja sen köli laskettiin 1910. Alus laskettiin vesille 13. toukokuuta 1911 ja se valmistui 20. elokuuta 1912.Gardiner, Robert s. 159 == Palvelus == Alus ajoi 26. elokuuta 1914 karille Osmussaaren edustalla laskiessaan miinoja. Se joutui Venäjän keisarikunnan laivaston risteilijöiden yllättämäksi. Venäläiset onnistuivat pelastamaan tuhoamaltaan alukselta koodikirjoja sekä toimittamaan ne Britannian tiedustelupalvelulle, joka kykeni koodikirjojen avulla murtamaan saksalaisten käyttämän koodin.Gardner, Robert (ed) s. 160-161 == Lähteet == * === Viitteet === Luokka:Magdeburg-luokan risteilijät Luokka:Saksalaiset ensimmäisen maailmansodan risteilijät
Cristina Croitoru

Cristina Croitoru (s. 21. joulukuuta 1985) on romanialainen naispainija. MM- kilpailuissa Croitoru on sijoittunut parhaimmillaan 11:nneksi vuonna 2010. EM- kilpailuista hänellä on kaksi pronssimitalia, vuosilta 2006 ja 2011. == Lähteet == * Croitoru, Cristina (ROU) foeldeak.com Luokka:Romanialaiset naispainijat Luokka:Vuonna 1985 syntyneet Luokka:Elävät henkilöt
Easy

Easy voi viitata esimerkiksi seuraaviin: Yhtyeet: * Easy, suomalainen yhtye Albumit: * Easy, The Easybeats albumi * Easy, Grant Greenin albumi * Easy, Grinspoonin albumi * Easy, Kelly Willisin albumi * Easy, Marvin Gayen ja Tammi Terrellin albumi * Easy, Ralph McTellin albumi * "Easy", Cowboy Mouthin albumi Kappaleet: * "Easy", Barenaked Ladiesin kappale * Easy, Commodoresin kappale, levyttänyt myös Faith No More * Easy, Deer Tickin kappale * Easy, Paula DeAndan kappale * Easy, Rascal Flattsin kappale * Easy, Sugababesin kappale * "Easy", Groove Armadan albumilta Lovebox * "Easy", Matthew Sweetin albumilta Earth Muut: * Easy, lehti, jonka entinen nimi oli Painonvartijat
Uudenkoiviston VPK

Uudenkoiviston Vapaaehtoinen Palokunta ry on Porissa toimiva Satakunnan Pelastuslaitoksen sopimuspalokunta, joka on perustettu vuonna 1900. Sen toimitilat sijaitsevat Uudenkoiviston kaupunginosassa Viilanhakkaajankadulla. Hälytysosaston lisäksi palokunnassa toimivat nais-, nuoriso-, veteraani- ja tukiosasto. Uudenkoiviston VPK:n perustaja on Oskar Dunder. VPK:n perustamisen aikaan toiminta-alue oli laaja käsittäen mm. tuolloin Ulvilaan kuuluneet Koiviston kartanon, Vanhakoiviston ja laajan Uusikoiviston alueet. Varojen kerääminen ja avustusten saaminen on ollut edellytys palokunnan säilymiselle. Uudenkoiviston VPK:n hälytysosasto heräteltiin uudelleen henkiin 2000-luvun taitteessa. Tällöin palokunnalla oli käytössään vuosimallia 1961 oleva De Soto Power Wagon. Vuonna 2005 kalustoa saatiin pari vuosikymmentä uudemmaksi, kun hälytysosasto sai käyttöönsä Porin Palolaitoksen vanhan Moni-Sisu -sammutusauton. Vuoteen 2021 saakka hälytysosastolla oli käytössään vuosimallia 1997 oleva Scania-sammutusauto, kunnes Satakunnan pelastuslaitos luovutti palokunnan käyttöön vuosimallia 2007 olevan Scania P340 -ajoneuvon. Lisäksi palokunnalla on vuoden 2009 Volkswagen Caravelle -miehistönkuljetusauto. Palokunnan tontilla on myös vuokrattava juhlatila. == Lähteet == Luokka:Porilaiset yhdistykset Luokka:Satakunnan pelastuslaitoksen sopimuspalokunnat
Jyldyz Ešimova

Jyldyz Ešimova (s. 1. helmikuuta 1988 Frunze, Kirgiisien SNT, Neuvostoliitto) on kazakstanilainen naispainija ja Aasian mestari. Ešimova on saavuttanut kaksi MM-mitalia ja viisi Aasian-mestaruuskilpailujen mitalia, joista yhden kultaisen. Vuonna 2011 hän otti sarjavoiton maailmancupissa. == Lähteet == * Eshimova, Jyldyz (KAZ) foeldeak.com * Profiili FILA:n sivustolla Luokka:Kazakstanilaiset naispainijat Luokka:Vuonna 1988 syntyneet Luokka:Elävät henkilöt
Kitinoja

Kitinoja on kylä Seinäjoella entisen Ylistaron kunnan alueella Etelä- Pohjanmaalla. Vuoden 2022 lopussa Kitinojalla asui 266 asukasta. Kylä sijaitsee Kyrönjoen varrella noin 16 km:n päässä Seinäjoen ja noin 20 km:n päässä Ylistaron keskustasta. Kyrönjoen lisäksi kylää halkoo Yhdystie 7033. Palveluita kylässä edustaa muiden muassa Tarmo-lähikauppa sekä vuonna 1952 valmistunut kirkko, jonka suunnitteli arkkitehti Kauno Kallio. Kitinojan koulu lakkautettiin keväällä 2016. Suomen Kylätoiminta ry valitsi Kitinojan vuoden 2012 kyläksi maakuntien asettamista ehdokkaista. Sitä edellisenä vuonna Kitinoja oli valittu vuoden eteläpohjalaiseksi kyläksi. == Lähteet == *http://koskenrannalta.blogspot.com/2011/11/19-kitinoja-on-vuoden- etelapohjalainen.html *http://www.saunalahti.fi/~vrekunen/Oppaat/kitinojankirkko.htm *http://www.ylistaro.fi/.ylistaro.html/37170.pdf === Viitteet === Luokka:Ylistaron kylät Luokka:Vuoden eteläpohjalaiset kylät Luokka:Suomen valtakunnalliset vuoden kylät Luokka:Etelä-Pohjanmaan maakunnan entiset taajamat Luokka:Lakeuden suuralue
Christian Theodor Weinlig

Christian Theodor Weinlig (25. heinäkuuta 1780 Dresden – 7. maaliskuuta 1842 Leipzig) oli saksalainen musiikkipedagogi, säveltäjä ja kuoronjohtaja. Hän opiskeli oikeustiedettä Leipzigin yliopistossa vuosina 1797–1803 ja työskenteli Dresdenissä lakimiehenä. Musiikkia hän opiskeli setänsä Christian Ehregott Weinligin johdolla sekä lisäksi Stanislao Mattein johdolla Bolognassa, jossa hän kävi Accademia Filarmonicaa. Weinlig toimi vuosina 1814–1817 Kreuz-kanttorina Dresdenissä, ja vuonna 1823 hänestä tuli Leipzigin Tuomas-kanttori, jona hän toimi loppuikänsä. Hänen mukaansa nimettiin Leipzigissa vuonna 1900 katu Weinligstraßeksi. Weinligin johdolla opiskelivat muiden muassa Clara Schumann (o.s. Wieck) ja Richard Wagner. Viimeksi mainittu omisti opettajalleen ensimmäisen teoksensa, pianosonaatin B-duurissa. Tämä teos teki Weinligiin niin suuren vaikutuksen, että hän ei enää pyytänyt oppitunteista korvausta ja toimitti sävellyksen Breitkopf und Härtelin kustannettavaksiWagnerOperas.com: Richard Wagner (1813-1883) -- An illustrated biography by Vincent Vargas. Weinligin lapsesta Albert Christianista tuli myöhemmin Saksin sisäministeri. == Lähteet == == Aiheesta muualla == * AllMusic: Christian Theodor Weinlig Luokka:Saksalaiset säveltäjät Luokka:Saksalaiset kuoronjohtajat Luokka:Saksalaiset juristit Luokka:Vuonna 1780 syntyneet Luokka:Vuonna 1842 kuolleet
Listen

Listen voi viitata: == Musiikki == === Albumit === * Listen, C21:n albumi * Listen, Christy Mooren albumi * Listen, Cindy Morganin albumi * Listen, David Guettan albumi * Listen, A Flock of Seagullsin albumi * Listen, Jordan Rudessin albumi * Listen, Michelle Tumesin albumi * Listen, The Kooksin albumi * Listen, TQ:n albumi * Listen: The Very Best Of, Herbsilta * Listen: The Very Best of Jenny Morris * Listennn... the Album, DJ Khaledin albumi * Listen, Bondy Chiun albumi === Kappaleet === * Listen, Beyoncén kappale * Listen!!!, Talib Kwelin kappale * "Listen", Chicagon albumilta The Chicago Transit Authority * "Listen", The Clashin albumilta Capital Radio One * "Listen", Collective Soulin albumilta Disciplined Breakdown * "Listen", Tears for Fearsin albumilta Songs from the Big Chair * "Listen", Toad the Wet Sprocketin albumiltaDulcinea
Nicolas Winding Refn

Nicolas Winding Refn (s. 29. syyskuuta 1970 Kööpenhamina) on tanskalainen elokuvaohjaaja, käsikirjoittaja ja tuottaja. Hänet tunnetaan visuaalisesta tyylistään ja erityisesti Pusher-trilogian (Pusher, Pusher II, Pusher 3) ohjaamisesta. Hän voitti parhaan ohjaajan palkinnon vuoden 2011 Cannesin elokuvajuhlilla elokuvasta Drive (2011). Refn tunnetaan myös elokuvista Bronson (2008), Valhalla Rising (2009), Only God Forgives (2013) ja The Neon Demon (2016) sekä televisiosarjasta Too Old to Die Young (2019). == Filmografia == Elokuvat Vuosi Nimi Ohjaajana Käsikirjoittajana Tuottajana 1996 Pusher 1999 Bleeder 2003 Fear X 2004 Pusher II 2005 Pusher 3 2008 Bronson 2009 Neiti Marple: Koston jumalattarena Valhalla Rising 2011 Drive 2013 Only God Forgives 2016 The Neon Demon Televisiosarjat Vuosi Nimi Ohjaajana Käsikirjoittajana Tuottajana 2019 Too Old to Die Young TBA Copenhagen Cowboy === Näyttelijänä === Elokuvat Vuosi Nimi Rooli Muuta 1996 Pusher Brian 2005 Kinamand Lægen 2013 Jodorowsky's Dune oma itsensä dokumentti 2015 My Life Directed by Nicolas Winding Refn oma itsensä dokumentti Videopelit Vuosi Nimi Rooli Muuta 2019 Death Stranding Heartman 3D-mallinnus ainoastaan == Lähteet == == Aiheesta muualla == * == Kirjallisuutta == * Saari, Juha: ”Jotain mätää Tanskanmaalla : Pusher II on Nicolas Winding Refnin paras elokuva”. Filmihullu 5/2014. Luokka:Tanskalaiset elokuvaohjaajat Luokka:Tanskalaiset elokuvakäsikirjoittajat Luokka:Tanskalaiset elokuvatuottajat Luokka:Vuonna 1970 syntyneet Luokka:Elävät henkilöt
Marina Markevitš

Marina Markevitš (s. 12. elokuuta 1986) on valkovenäläinen naispainija. Markevitš saavutti MM-hopeaa Tokiosta vuonna 2008. Loppuottelussa hän hävisi japanilaiselle Hitomi Sakamotolle selätyksellä ajassa 0.53. Lisäksi Markevitšilla on yksi MM-kilpailuissa ja kaksi EM-kilpailuissa kertynyttä viidettä sijaa. Kadettien ja juniorien ikäluokista Markevitšilla on yhteensä viisi MM- tai EM-mitalia kirkkaimpana saavutuksenaan juniorien Euroopan mestaruus vuodelta 2006. == Lähteet == * Markevich, Maryna (BLR) foeldeak.com Luokka:Valkovenäläiset naispainijat Luokka:Vuonna 1986 syntyneet Luokka:Elävät henkilöt